**Szoftverfejlesztő és -tesztelő**

**Dokumentáció**

**Képzőhely neve és címe: Bajai SZC Kalocsai Dózsa György Technikum és Kollégium**

**Vizsgázók neve: Csehi Péter, Horváth Krisztofer Ádám, Kiss Márk Adrián**

**Vizsga helyszíne: 6300 Kalocsa, Asztrik tér 5-7.**

**2025.**

**Nyilatkozatok**

Alulírottak: …………………………. (név, születési hely és idő) jelen nyilatkozat aláírásával kijelentjük, hogy a Szoftverfejlesztő és -tesztelő szakmai vizsgára készített program és dokumentáció a saját munkánk eredménye. Nyilatkozunk, hogy az egyes dokumentumokban foglalt tények és adatok a megadott forrásmunkánk felhasználásán alapulnak. Tudomásul vesszük, hogy amennyiben a dokumentációmban a vizsgabizottság tagjai olyan dokumentumot találnak, amely problémaorientált feladat esetén 20%-nál nagyobb mértékben nem önálló munkánk eredménye vagy leíró/összegző feladat esetén nem saját kutatásunk eredménye, ésamelyből a források kiválasztásának gondolatmente vagy relevanciája nem követhető, valamint nem tartalmazza a pontos forrásmegjelöléseket, abban az esetben a vizsgabizottság tagjai a dokumentációt nem fogadják el. Ezen pont alól kivételt képeznek a csoportos projektek, komplex feladatok és esettanulmányok, melyek keletkezési körülményeit a bevezető tartalmazza.

Jelen nyilatkozat aláírásával tudomásul vesszük, hogy amennyiben bizonyítható, hogy a dokumentációt nem magunk készítettük, a dokumentáció bemutatása nem kezdhető meg, így ez a vizsgarész elégtelen értékelést kap.

Hozzájárulunk ahhoz, hogy a vizsgabizottság tagjai, jegyzője és a *Vizsgaszervező m*unkatársai a dokumentáció tartalmát megismerhessék.

Kijelentjük, hogy a dokumentációra kapott értékelésünket és dokumentációnkat további felhasználásra sem kinyomtatva sem pedig elektronikus úton nem továbbítom senkinek.

Dátum,

Aláírás:


**Bevezetés**

**A téma ismertetése és választásának indoklása:**

A digitális világ rohamos fejlődésével az online jelenlét szinte elengedhetetlenné vált minden vállalkozás számára különösen a vendéglátás területén. A projektünk célja egy modern, felhasználóbarát pizza weboldal létrehozása, amely egyszerűen kezelhető, esztétikus és minden eszközről (legyen az mobiltelefon, tablet vagy asztali számítógép) könnyedén elérhető. A pizzériák népszerűsége folyamatosan növekszik és az emberek egyre inkább az interneten keresztül keresnek éttermeket, ételrendelési lehetőségeket. Egy jól kialakított weboldal nemcsak abban segíthet, hogy a vendégek könnyebben rátaláljanak az adott pizzériára, hanem abban is, hogy egyszerűbbé tegye a rendelési folyamatot és növelje au ügyfélélményt.

A projekt során egy felhasználóbarát pizza weboldalt hoztunk létre. Fő célunk az volt, hogy egy könnyen navigálható, mobilbarát és asztali verzióval is elérhető felületet fejlesszünk, ahol a felhasználók egyszerűen rendelhetnek pizzát. Az oldal funkcionalitása egyszerűre lett kialakítva, hogy minden korosztály számára könnyen kezelhető legyen. Az oldal célja, hogy a felhasználó számára e csak esztétikai élményt nyújtson, hanem egy gyors és zökkenőmentes rendelési élményt is biztosítson. A választásunk indoka a pizza népszerűsége és a könnyű megvalósíthatóság volt, mivel a pizzát minden ember szereti és egy pizza rendelési weboldal jól szemlélteti a webfejlesztési alapokat, beleértve az adatbázis-kezelést, backend fejlesztést és frontend megoldásokat.


**Projektünk főbb célkitűzései:**

* **Egyszerű és felhasználóbarát működés:**
  + A weboldal kialakítása során kiemelt figyelmet fordítottunk arra, hogy a látogatók könnyen és gyorsan megtalálják a keresett információkat. A felület logikus és intuitív elrendezést kap, amely megkönnyíti az eligazodást.
* **Mobil-asztali kompatibilitás:**
  + Az oldal teljes mértékében reszponzív, ezáltal minden eszközön optimálisan jelenik meg és kényelmesen használható. Egyre többen böngésznek és rendelnek okostelefonon keresztül, így elengedhetetlen, hogy a weboldal mobilon is tökéletes élményt nyújtson.
* **Egyedi vonzó dizájn:**
  + Egy letisztult, esztétikus megjelenés nemcsak a weboldal használhatóságát növeli, hanem a márkaépítésben is kiemelt szerepet játszik. Egy jól megtervezett dizájn hozzájárulhat ahhoz, hogy a pizzéria kiemelkedjen a versenytársak közül.
* **Hatékony rendelési módszer:**
  + Az oldal egyik fő funkciója a rendelési folyamat, amely gyors, egyszerű és átlátható módon került megtervezésre. A vásárlók kedvük szerint válogathatnak a pizzákból, kiválaszthatják azt majd könnyedén csak egy gomb kattintással leadhatják rendelésüket.


**Fejlesztői Dokumentáció**

* Fejlesztési folyamat
  + A fejlesztés során a következő lépéseket követtük:
* **Tervezés:** Meghatároztuk a funkciókat, a weboldal struktúráját és a felhasználói interakciókat.
* **Adatbázis integráció:** phpMyAdmin-on keresztül MySQL adatbázisban localhost-on tároltuk el a felhasználói, termékek és a rendelési adatokat.
* **Adatbázis tervezés:** Elkészítettük a projektünkhöz szükséges táblákat.
* **Backend fejlesztés:** Elkészítettük a Node.js alapú szerverünket, amely biztosította a szükséges API-kat.
* **Frontend fejlesztés:** Elkészítettük a felhasználói felületet EJS segítségével, amely biztosította a weboldal tartalmi elemeit. A weboldal kifinomult stílusához CSS-t használtunk + fűztünk hozzá JavaScriptet, amely segítségével a dinamikus tartalmakat valósítottunk meg. (pl.: a bejelentkezés/regisztrációs felület előugró ablakban történő felvillanását vagy pedig a kosárba helyezés funkciót).
* **Finomhangolás:** Az elkészített weboldalt optimalizáltuk mobilra és asztali verzióra egyaránt.
* **Tesztelés:** Teszteltük az API-kat és a weboldal működését, valamint végeztünk hibajavítást is.
* Használt szoftverek:
* XAMPP (MySQL)
* Visual Studio code (ejs, css, javascript)
* node.js
* npm
* Programozási nyelvek (html, css, javascript, ejs, sql)

**Adatbázis terv**

**Termékek tábla:**

|  |  |  |
| --- | --- | --- |
| **Mező megnevezése** | **Típus beállítás** | **Magyarázat** |
| **Tid** | int (50) | Az adott termék egyedi azonosítója (auto increment) |
| Tnev | varchar (90) | A termék neve |
| Tár | varchar (20) | A termék ára |

**A termékek táblában az elérhető pizzák egyedi azonosítói, nevei, illetve az adott pizzának az ára található.**